
[bookmark: _Hlk155633648]UGNIASIENĖS NUOMOS PIRKIMO TECHNINĖ SPECIFIKACIJA


1. PIRKIMO OBJEKTAS
1.1. Ugniasienė, BVPŽ kodas - 32420000-3
1.2. Pirkimo objekto apimtys. Sutarties galiojimo laikotarpiu (įskaitant visus galimus jos pratęsimus, jei tokia galimybė nustatyta Sutartyje) planuojamas įsigyti kiekis (apimtis):
	Eil. Nr.
	Pavadinimas
	 Kiekis 
	Matavimo vnt.

	1.
	Ugniasienės nuoma
	1
	vnt.



2. PIRKIMO OBJEKTO PRITAIKYMO SRITIS 
2.1. Ugniasienės nuomos paslaugų pirkimas reikalingas sujungti visų nutolusių taškų  kompiuterinį tinklą į bendrą saugų tinklą, bei užkardyti neteisėtą prieigą prie duomenų. 

3. TECHNINIŲ REIKALAVIMŲ, KURIUOS TURI ATITIKTI PERKAMOS PREKĖS

3.1. Bendri reikalavimai
3.1.1. Ugniasienės palaikymas ir priežiūra
• Visi reikalingi diegimo (migravimo) darbai turi būti atlikti ir paslaugos be jokių apribojimų turi būti pradėtos teikti ne vėliau kaip nuo 2027-03-01 arba nuo abiejų šalių rašytinio susitarimo dienos.
• Ugniasienės turės būti sumontuotos duomenų perdavimo paslaugų tiekėjo duomenų centre.
• Paslaugos teikėjas įsipareigoja sukonfigūruoti nuomojamą įrangą pagal  iš anksto sutartus poreikius ir vykdyti visapusišką priežiūrą 36 mėn. Atliekant konfigūravimo/migravimo darbus Paslaugos teikėjas pastabėjęs kompiuterinio tinklo topologijos trūkumus, turi pasiūlyti VĮ Valstybinių miškų urėdijai (toliau – Užsakovas) motyvuotus topologijos pakeitimus.
• Turi būti užtikrintas dubliuotas ugniasienės rėžimas, tai yra turi būti du įrenginiai, atitinkantys keliamus reikalavimus ir  kurie būtų dubliuojami (HA)  active ir  passive režimu. 
Konfigūruojami ir keičiami tokie funkcionalumų nustatymai:  
• Antivirusas (angl. Antivirus) – realiu laiku tikrina puslapių naršymo srautą (HTTP), FTP, elektroninį paštą (SMTP, POP3, IMAP), žinučių (pokalbių) sistemas  (MS Teams, Zoom, ICQ, AIM, MSN, Yahoo, Skype ir kt.), heuristinė analizė (nežinomų virusų paieška).
• Apsauga nuo nepageidaujamų laiškų (angl. Antispam) – elektroninio pašto (SMTP, POP3, IMAP) filtravimas. Efektyvus filtravimas įvairiais būdais: IP adresų juodi/balti sąrašai; filtravimas pagal elektroninio pašto adresus – siuntėjas/gavėjas; filtravimas pagal nurodytus žodžius ir frazes; elektroninio pašto tikrinimas pasaulinėse duomenų bazėse.
• Apsaugos sistema nuo įsilaužimų (IPS) – nesankcionuotų įsilaužimų aptikimas ir pašalinimas;
• Turinio filtravimas (angl. Web filter) – numatytos Užsakovo darbo tvarkos internete užtikrinimas (puslapių analizė ir atpažinimas, naudojant pasaulinę internetinių puslapių klasifikavimo duomenų bazę,  antraščių ir WEB srauto turinio patikra,  „Java Applets“, „Active X“ komponentų, „cookies“ valdymas.
• DNS filtravimas (angl. DNS filter) – funkcionalumas skirtas DNS užklausų filtravimui;
• Aplikacijų kontrolė (angl. Application control) – atpažįstamos ir valdomos programos tinkle (pagal jų naudojamus protokolus ir elgseną tinkle). Yra galimybė stebėti, blokuoti arba riboti aplikacijų greitaveiką;
• Debesų aplikacijų kontrolė (angl. Cloud Access Security Inspection) – debesų aplikacijų stebėjimas ir valdymas, tokių kaip „Gmail“, „Dropbox“, „Youtube“, „Facebook“, „Amazon AWS“, „Microsoft OneDrive“ ir kitų. Šis funkcionalumas leidžia tinklo administratoriui apriboti aplikacijų funkcionalumą, pavyzdžiui prisijungimą, failų įkėlimą arba atsisiuntimą,  žinučių siuntimą.
• Apsauga nuo duomenų nutekėjimo (DLP) – šis funkcionalumas gali apsaugoti svarbią Užsakovo informaciją, pavyzdžiui dokumentus su asmens kodais, kreditinių kortelių numerius arba kitą konfidencialią informaciją, kad nepatektų už Užsakovo kompiuterių tinklo ribų tretiesiems asmenims. Taip pat yra galimybė filtruoti HTTP, HTTPS, FTP, FTPS, email interneto srautą pagal raktinius žodžius, dokumentų pirštų anspaudą (angl. fingerprinting), vandens ženklą (angl. watermarking), failų plėtinius;
• SSL srauto tikrinimas (angl. SSL inspection) – funkcionalumas skirtas identifikuoti srautą, kuris yra šifruotas SSL šifravimu, įskaitant ir HTTPS protokolą.  Dažniausiai naudojamas su turinio filtravimu ir kitais saugumo profiliais;
• Interneto aplikacijų kontrolė (angl. Web application control) – aptinka ir blokuoja internetinių aplikacijų atakas (kenkėjiško kodo, pažeidžiamumų atakas ir t.t.);
• Srauto valdymas (angl. Traffic shapping) – duomenų srauto valdymo funkcijos (garantuotas ir ribotas pralaidumas, taip pat prioritetų praleidžiamam tinklo srautui nustatymo funkcijos);
• Virtualus privatus tinklas (angl. Virtual Private Network VPN) – galimybė naudoti ir kurti privačius tinklus, naudojant protokolus IPSec (LAN-to-LAN, Remote access), SSL (webmode, tunnelmode), PPTP, L2TP. Įrenginys privalo palaikyti , AES šifravimo algoritmus;
• Interneto srauto balansavimas (angl. WAN Link Load Balancing) – funkcionalumas leidžiantis balansuoti kelių interneto tiekėjų srautą  pagal pasirinktus algoritmus.
• Didelio patikimumo režimas (HA) –  ugniasienių klasteris, kuriame ugniasienės gali veikti dviem režimais: pirmas režimas – kai viena ugniasienė yra aktyvi, o kita yra budėjimo režime; antras režimas –  kai dvi ugniasienės veikia vienu metu, taip padidindamos našumą.
• DoS atakų apsauga – OSI 3 ir 4 lygmens anomalijų stebėjimas ir blokavimas pagal iš anksto nurodytas reikšmes. Gali aptikti populiariausias DoS atakas, tokias kaip TCP, UDP, ICMP Flood ir t.t.
• Autentifikacija – naudotojų autentifikacijos perdavimas per LDAP interneto protokolą naudojant dviejų faktorių (2FA) autentifikaciją, kuris leidžia naudotojų duomenis iš LDAP serverio perduoti į ugniasienę. Naudotojų prisijungimo duomenys gali būti naudojami saugumo politikose, VPN, belaidžio ryšio prisijungimams ir kitai autentifikacijai, kur yra reikalaujama naudotojo vardo ir slaptažodžio.
• Belaidžio ryšio valdiklis (angl. WiFi Controller) – balaidžio ryšio konfigūravimas ir įrenginių valdymas.
• Įrašai ir ataskaitos (angl. Log & Report) – žurnalinių įrašų kaupimas (antiviruso, aplikacijų kontrolės, turinio filtravimo, administratoriaus veiksmų ir t.t.) ir ataskaitų kūrimas vidinėje ugniasienės atmintyje. 
•  Prie paslaugai suteikiamos įrangos turi būti suteikta prieiga pilnam įrangos valdymui (root teisėmis), kad ugniasienės administravimą galėtų atlikti 100% teisėmis Užsakovas.
•  Įrangos konfigūravimo darbus diegimo ir eksploatacijos metu Paslaugos teikėjas turi atlikti nemokamai. Paslaugos teikėjas turi atlikti pilną įrangos konfigūravimą, pagal įrangai keliamus reikalavimus. 
Siūlomos ugniasienės diegimas ir montavimas: 
· Ugniasienių visų komponentų „mikro-programinė“ įranga turi būti atnaujinta iki naujausios diegimo metu veikiančios versijos;
· Perkelti iš esamos ugniasienės konfigūraciją į Paslaugos teikėjo siūlomą ugniasienę. 
· Sukonfigūruoti tinklo parametrus: adresaciją, virtualius tinklus, statinį maršrutizavimą, dinaminį maršrutizavimą.
· SD-WAN funkcionalumo konfigūravimas;
· Sukonfigūruoti saugumo politikas pagal Užsakovo poreikius ir geriausias praktikas;
· Sukonfigūruoti NAT politikas;
· Sukonfigūruoti saugumo profilius: Antivirus, IPS, App control, WAF, DLP;
· Sukonfigūruoti SSL ir IPsec VPN su dviguba autorizacija jungiantis iš darbo vietų;
· Sukonfigūruoti IPsec tunelius su nutolusiais Užsakovo struktūriniais padaliniais;
· Suintegruoti su tinklo prieigos kontrolės sprendimu ir suimportuoti galinius įrenginius į ugniasienę;
· Sukonfigūruoti naudotojų SSO funkcionalumą;
· Sukonfigūruoti DoS taisykles;
· Nukreipti techninius žurnalinius įrašus  į Užsakovo naudojamą saugos informacijos ir įvykių valdymo sistemą (SIEM);
· Užsakovui turi būti suteikta prieiga Master teisėmis prie ugniasienės valdymo konsolės.
· Siūlomos ugniasienės VPN klientų diegimas: VPN klientų programinė įranga turi būti atnaujinta iki naujausios diegimo metu veikiančios versijos;
· Perkelti iš esamų VPN klientų konfigūraciją į Paslaugos teikėjo siūlomus VPN klientus;
· Sukonfigūruoti saugumo profilius;
· Sukonfigūruoti VPN klientus pagal Užsakovo reikalavimus;
· Sukonfigūruoti saugumo politikas pagal Užsakovo poreikius ir geriausias praktikas;
· Sukonfigūruoti SSL ir IPsec VPN su dviguba autorizacija jungiantis iš darbo vietų;
· Sukonfigūruoti IPsec tunelius su nutolusiais Užsakovo padaliniais;
· Nukreipti techninius žurnalinius įrašus į Užsakovo  naudojamą saugos informacijos ir įvykių valdymo sistemą (SIEM);
· Užsakovui turi būti suteikta prieiga Master teisėmis prie ugniasienės valdymo konsolės.

3.1.2. Techninio aptarnavimo sąlygos
Paslaugos teikėjas įsipareigoja nemokamai teikti techninį ir programinį aptarnavimą tokiomis sąlygomis:
• Reakcijos laikas – iki 2 d.[footnoteRef:2] val.; [2:  d. - darbo] 

• Paslaugos atstatymas – iki 4 d. val.;
• Konsultacijos telefonu: darbo metu, nuo 8:00 val.  iki 17:00 val.;
• Aktyvus įrangos stebėjimas: 8 val. per parą, 5 dienas per savaitę;
• Pasyvus įrangos stebėjimas: 24 val. per parą, 7 dienas per savaitę (kai Paslaugų teikėjas ir Užsakovas gauna pranešimus iš stebėjimui skirtos programinės įrangos el. paštu arba SMS trumpąja žinute);
• Bazinių parametrų, tokių kaip turinio filtravimo, aplikacijų blokavimo, srauto nukreipimo ir pan., pakeitimas pagal Užsakovo pageidavimus per 4 d. val.
• Paslaugos teikėjas įsipareigoja suteikti Užsakovui galimybę nuolat stebėti įrenginių veikimą bei apkrovos būklę, esant poreikiui  siųsti el. paštu ataskaitas (ne dažniau nei kartą į savaitę), informuoti Užsakovo techninį specialistą  nurodytu el. paštu apie tinklui kylančias grėsmes ir anomalijas, teikti rekomendacijas kaip pagerinti tinklo saugumą. Užsakovui pageidaujant kviesti jį į Paslaugos teikėjo vykdomus mokymus ir seminarus, siųsti naujausią informaciją apie tinklo saugumo naujoves, kylančias grėsmes ir pan.

3.1.3. VPN klientų licencijos	

· Turi būti to paties gamintojo VPN programinė įranga skirta jungtis SSL, IPsec protokolais prie ugniasienės, tai turi būti valdoma iš centralizuotos valdymo sistemos to paties gamintojo.
· Naudotojų kiekis ne mažiau 2 000.
· Centralizuotas VPN nustatymų keitimas.
· WEB filtras (dvigubos politikos darbo ir nedarbo metu),
· Centralizuotas pažeidžiamumų skenavimas.
· Telemetrija (telemetrijos pateikimas kitoms sistemoms SIEM, NDR, Analyzeriui ir t.t).
· Centralizuotai matomi įrenginių ir programinės įrangos pažeidžiamumai, galima taikyti politiką, kad su High rizika naudotojai nebūtų prileisti prie VPN ar kažkokio serviso iki kol neatliks atnaujinimo ir nebus pašalintas pažeidžiamumas.
· VPN gali naudoti taisykles (angl. policy), tai yra nurodyti kur galima ir negalima prieiga naudotojui.
· VPN funkcionalumas, tik autorizuotas naudotojas/įrenginys (angl. device) gali prisijungti prie tinklo resurso.
· Automatinis prisijungimas prie VPN (always on).
· Automatiškai atiduodama į ugniasienę naudotojo vardas, IP adresas, naudotojo prisijungimo įrašai, užtikrinama „transparent“ autentifikacija. 
· Klientų licencijos užtikrina gamintojo palaikymą 24x7 režimu.



3.2. Ugniasienės techniniai reikalavimai

	Eil. Nr.
	Specifikacija
	Reikalavimai

	1.
	Įrangos suderinamumas
	Turi būti suderintas HA pajungimui (angl. Active-Active, Active-Passive, Clustering)

	2.
	Montavimas
	Įranga turi būti  pritaikyta montuoti į 19 colių spintą ir pateikiama su visais reikalingais montavimui priedais.

	3.
	Įrangos aukštis
	Ne daugiau 1 U

	4.
	Įrangos maitinimas
	100 – 240 V, 50/60 Hz

	5.
	Atsarginis maitinimo šaltinis
	Įrenginys turi turėti ne mažiau kaip 2 maitinimo šaltinius, užtikrinančius nepertraukiamą įrangos veikimą sugedus vienam iš maitinimo šaltinių. 

	6.
	Talpa 
	Turi būti integruotas SSD kietasis diskas įrašų kaupimui, ne mažesnis kaip 2x 480 GB

	7.
	Prievadai
	Ne mažesnės techninės charakteristikos kaip: 
1x 2.5/GE RJ45 HA Port
1x GE RJ45 MGMT Port
8x 5/2.5/GE RJ45 Ports 
16x GE SFP Slots
4x 10/GE SFP+/SFP Slots
4x 25/10 GE SFP28/SFP+ Slots
1 x console Port
2 x USB Ports


	8.
	Ugniasienės pralaidumas
	Ne mažiau 164 Gbps

	9.
	Naujų sesijų skaičius per sekundę
	Ne mažiau 580 000

	10.
	Sesijų skaičius
	Ne mažiau 28 000 000 

	11.
	Ipsec tunelių palaikomas skaičius įrenginys-įrenginys „Gateway-to-Gateway“
	Ne mažiau 2 000

	12.
	Ipsec tunelių palaikomas skaičius klientas – įrenginys „Client-to-Gateway“
	Ne mažiau 50 000

	13.
	SSL VPN pralaidumas
	Ne mažiau 6,1 Gbps

	14.
	Ipsec VPN pralaidumas(512 byte)
	Ne mažiau 55 Gbps

	15.
	Apsaugos nuo įsilaužimų maksimalus pralaidumas (IPS)
	Ne mažiau 25 Gbps 

	16.
	SSL inspekcijos pralaidumas
	Ne mažiau 11,5 Gbps

	17.
	NGFW pralaidumas
	Ne mažiau 14 Gbps

	18.
	Sistemos virtualizavimas
	Turi būti galimybė padalinti į 10 virtualių įrenginių. Kiekviena virtuali ugniasienė turi palaikyti tokį pat funkcionalumą kaip ir fizinė ugniasienė.

	19.
	Ugniasienės taisyklių skaičius per visą sistemą
	Ne mažiau 10 000

	20.
	Botnet serverių IP adresų blokavimas
	Turi būti galimybė blokuoti reguliariai atnaujinamos botnet serverių IP adresų duomenų bazės pagrindu.

	21.
	Antivirusinė apsauga
	Turi būti galimybė aptikti virusus tiek reguliariai atnaujinamos duomenų bazės pagrindu, tiek realiu laiko atliekamos užklausos pagrindu.

	22.
	Antivirusinės apsaugos darbo režimai
	Proxy, Flow-based (Galimybė tikrinti šifruotą srautą (angl. SSL inspection)).

	23.
	IPS detektavimas
	Atnaujinama IPS duomenų bazė, protokolų anomalijų detektavimas, detektavimas srauto lygio pagrindu, galimybė sukurti savo IPS aprašus.

	24.
	IPS blokavimo galimybės
	Galimybė taikyti veiksmus: blokuoti, nutraukti (angl. reset) sujungimą, stebėti, karantinuoti įsilaužėlio IP, įsilaužėlio ir aukos IP, prievadą.

	25.
	Kitas IPS funkcionalumas
	Galimybė detektuoti atakas srauto kopijoje (IDS sniffer mode), galimybė įrašyti atakos paketus, galimybė nurodytiems IP adresams sukurti išimtis IPS aprašų taikymui.

	26.
	Aplikacijų kontrolė 
	Turi palaikyti atnaujinamą aplikacijų duomenų bazę, apimančią kelis tūkstančių aplikacijų.
Aplikacijų suskirstymas į daugiau nei 15 kategorijų.
Turi būti galimybė kurti savo aplikacijų aprašus.

	27.
	Debesų aplikacijų kontrolė
	Turi gebėti kontroliuoti populiarias debesų aplikacijas, tokias kaip SalesForce, Google Docs and Dropbox, Amazon AWS, Microsoft OneDrive ir pan..

	28.
	WEB turinio kontrolės darbo režimai
	Proxy, flow-based, DNS

	29.
	WEB turinio kontrolė
	Web turinio kontrolė URL duomenų bazės pagrindu; 
Blokuoti interneto naršymą pagal adresą (URL), raktinius žodžius / frazes. Duomenų bazė turi apimti kelis šimtus milijonų URL adresų ir turi būti suskirstyta į kategorijas.
Turi būti galimybė kurti savo sąrašus pagal URL adresus, MIME header, turinį.
Turi būti galimybė integruoti trečių šalių duomenų bazes.

	30.
	WEB turinio kontrolės funkcionalumas
	Galimybė numatytam laikui (laikinai) naudotojui ar naudotojų grupei taikyti kitą apsaugos profilį.
Galimybė filtruoti / blokuoti Java Applet, ActiveX, cookie, HTTP POST;
fiksuoti įvykių žurnale paieškos žodžius. Turi būti galimybė daryti URL sąrašus, kuriems WEB turinio tikrinimas neatliekamas.

	31.
	Ugniasienės darbo režimai
	NAT/Route, Transparent

	32.
	Ugniasienės funkcionalumas
	Galimybė taisyklėse naudoti URL ir aplikacijas kaip objektus.
Galimybė kurti taisykles pagal naudotojus ir įrenginius.
VoIP srauto palaikymas: SIP/H.323 /SCCP NAT traversal, RTP pin holing.

	33.
	Duomenų praradimo prevencija (DLP)
	Galimybė aptikti: žymėtas bylas (angl. watermarking); 
bylas pagal kontrolines sumas (angl. fingerprinting); 
pagal bylos tipą, dydį, turinį, jei šifruota.

	34.
	Duomenų praradimo prevencijos
(DLP) funkcionalumas
	Turi būti galimybė blokuoti, registruoti arba įspėti apie DLP politikų pažeidimus bei taikyti apribojimus. 

	35.
	Pašto apsauga (angl. Antispam)
	Brukalo aptikimas: pagal IP adresą, URL ir laiškų kontrolinių sumų duomenų bazes; HELO DNS Lookup, return email DNS check, Black/White List metodais.

	36.
	DoS apsauga
	Atakų sąrašas, kurių poveikis gali būti minimizuojamas: TCP Syn flood, TCP/UDP/SCTP port scan, ICMP sweep, TCP/UDP/SCTP/ICMP session flooding.

	37.
	Taisyklių objektai
	Iš anksto nustatyti ir naudotojo sukurti;
objektai ir objektų grupes; IP adresai, potinkliai, IP adresų ruožai, GeoIP, FQDN; dinamiškai atnaujinamos objekto duomenų bazės.	

	38.
	Įrenginių atpažinimas
	Turi atpažinti įrenginius ir OS, juos automatiškai klasifikuoti; Turi palaikyti autentifikaciją pagal MAC adresus.

	39.
	SSL inspekcija
	Turi gebėti SSL šifruotame sraute atlikti aplikacijų kontrolės, AV, web filtravimo ir DLP patikrą.

	40.
	SSL inspekcijos galimybės
	Turi gebėti kopijuoti dešifruotą srautą (angl. SSL MITM mirroring); atlikti pilną SSL tikrinimą arba SSL sertifikato tikrinimą; turi būti galimybė aprašyti išimtis atskiroms web kategorijoms ar adresams.

	41.
	Valdymas
	WEB (HTTPS), SSH, konsolė RS-232, TELNET

	42.
	Galimybė išjungti nenaudojamą
funkcionalumą grafiniame valdyme ( GUI)
	Turi būti

	43.
	Galimybė priskirti objektams,
Prievadams, įrenginiams žymes (angl. tags)
	Turi būti galimybė matyti priskirtas žymes monitoringe ir ataskaitose.

	44.
	Techninių žurnalų įrašų kaupimas 
	Turi būti techninių  žurnalų įrašų (angl. event log) palaikymas. Galimybė juos saugoti lokaliai, siųsti juos į Syslog serverius,  integracija su SIEM.

	45.
	Techninių žurnalų įrašai
	Perduotas srautas, sesijos su pažeidimais, netaisyklingi paketai, sistemos įvykiai ir administratorių atlikti veiksmai, maršrutizavimo, VPN, naudotojų atlikti veiksmai ir WIFI įvykiai.

	46.
	Diagnostikos priemonės
	Turi būti galimybė įrašyti paketus, sekti pasirinktą sesiją arba paketą srautą.

	47.
	Kiti įvykiai
	Turi būti sisteminiai, administravimo, VPN, naudotojų autentifikavimo, maršrutizavimo, WiFi susiję įvykiai.

	48.
	Sistemos virtualizavimas
	Turi būti galimybė padalinti į ne mažiau kaip 10 virtualių įrenginių.

	49.
	Maršrutizavimas
	Statinis, dinaminis, maršrutizavimas pagal taisykles (angl. policy base routing).

	50.
	Dinaminio maršrutizavimo protokolai
	BGP4, OSFP v2 ir v3, RIP v1 ir v2, ISIS

	51.
	Turinio maršrutizavimas
	WCCP, ICAP

	52.
	NAT konfigūravimas
	Per taisykles (angl. policy) per įrenginį

	53.
	Palaikomi NAT
	NAT64, NAT46, static ir dynamic NAT, PAT, Full Cone NAT, STUN 

	54.
	L2 prievadą darbo režimai
	Port aggregated, loopback, VLANs (802.IQ ir Trunking), virtualūs aparatiniai, programiniai ir VLAN komutatoriai.

	55.
	EMAC-VLAN palaikymas
	Turi būti 

	56.
	Srauto balansavimas tarp kelių
WAN prievadų
	Palaikomi balansavimo algoritmai: by volume, sessions, source-destination IP, Source IP, spillover.	

	57.
	WAN sujungimo kokybės patikra
(SLA)
	Patikra ping ir HTTP probe metodais.
Stebimi parametrai: latency, jitter, packet loss.

	58.
	WAN sujungimo parinkimo kriterijai
	Pagal IP adresą, naudotojų grupę, aplikaciją, sujungimo kokybę.

	59.
	Srauto valdymas
	Srauto ribojimas ir QoS valdymas per taisyklę, per aplikaciją. Maksimalus ir garantuotas pralaidumas, maksimalus sujungimo skaičius per IP, TOS ir DiffServ palaikymas. Srauto ribojimas per aplikaciją ir URL kategoriją.

	60.
	WAN optimizacija
	Palaikomi WAN optimizacijos protokolai: CIFS, FTP, HTTP(S), MAPI, TCP.
Protokolų optimizacija ir podėliavimas (WEB cashing).

	61.
	Galimybė pasirinktiems URL
adresams nevykdyti podėliavimo (angl. WEB cashing)
	Turi būti galimybė sukonfigūruoti URL adresą šabloną (angl. pattern).

	62.
	Explicit proxy funkcionalumas
	Galimybė sukonfigūruoti FTP, HTTP, HTTPS protokolus;
Proxy auto config (PAC) funkcionalumo palaikymas;
Proxy autentifikacija — per IP ir per sesiją; Transparent proxy funkcionalumas.

	63.
	IPv6 palaikymas
	Valdymas per IPv6, IPv6 maršrutizavimas,
srauto patikra IPv6 srautui, NAT46, NAT64, IPv6 IPsec VPN

	64.
	Aukšto patikimumo (HA) telkinio darbo režimai
	Turi būti galimybė apjungti du įrenginius active-pasive, active-active, virtual clusters, VRRP metodais.

	65.
	HA diegimo galimybės
	Turi palaikyti full mesh HA, HA with link Agregation diegimo galimybes.

	66.
	Integruoti serveriai
	Įrenginys turi turėti integruotus DHCP, NTP, DNS serverius ir DNS proxy servisą.

	67.
	Gamintojo servisai
	Gamintojas turi užtikrinti galimybę įrenginiui naudotis NTP, DDNS, DNS servisais.

	68.
	IPSec kriptavimo ir autentifikavimo algoritmai
	Turi palaikyti: DES, 3DES, AES128, AES192, AES256;
MD5, SHA-1, SHA-256, SHA-384, SHA-512; Diffie-Hellman 1,2,5,14.

	69.
	Integracija, standartai ir protokolai
	Turi palaikyti SNMP v1,v2c,v3, SNMP trapų siuntimą, sFlow v5, Netflow v9.0; RFC 3195; WebTrends WELF.

	70.
	Tinklo saugos priemonių
ekosistema
	Turi sklandžiai integruotis su to pačio gamintojo pašto apsaugos, WEB serverių apsaugos, WEB srauto kešavimo, smėliadėžės (angl. Sandbox) įrenginiais; galimybė centralizuotai analizei automatiškai siųsti ne tik techninius žurnalų įrašus (angl. logs), bet ir informaciją apie topologiją, įrenginių žymes ir pan. 

	71.
	Centralizuotas valdymas
	Turi palaikyti centralizuoto valdymo galimybę iš specializuoto įrenginio arba serviso; palaikyti lokaliai arba nuotoliniu būdu vykdomus skriptus.

	72.
	Vizualizacija
	Turi interaktyviai ir grafiškai atvaizduoti naudotojų, įrenginių, tinklo ir saugumo aspektus; atvaizduoti fizinę ir loginę tinklo topologiją; gebėti atvaizduoti šitos ir žemiau esančių ugniasienių agreguotą informaciją.

	73.
	Automatizacija
	Turi gebėti automatiškai karantinuoti (blokuoti) įrenginį access lygmeniu, jeigu pastarasis yra arba prijungtas prie to pačio gamintojo komutatoriaus arba WiFi stotelės arba turi įdiegtą atitinkamą programinę įrangą. Karantinuojamas įrenginys neturi pasiekti sekančio įrenginio tinkle.

	74.
	Autentifikacija
	Turi palaikyti LDAP, Radius, TACACS+, dviejų lygių (faktorių) autentifikaciją, įskaitant administratorių autentifikaciją prisijungiant prie įrenginio valdymo sąsajos (WEB GUI ir SSH); palaikyti single-sign-on funkcionalumą ir integraciją su WindowsAD, MS Exchange ir Terminal Server agentais, POP3/POP3S, 802.1x ir captive portal autentifikacija; palaikyti PKI ir X.509 sertifikatus.

	75.
	Atitikimų reikalavimams patikra
	Turi būti galimybė automatiškai audituoti tinklo saugumo elementus, tikrinant esamos situacijos atitikimą gerosioms praktikoms, pateikti rezultatus ir rekomendacijas; tikrinti klientinių įrenginių atitikimą saugumo reikalavimams (per įdiegtą programinę įrangą).

	76.
	Išplėstinė apsaugos sistema
(angl. Advance Threat Protection)
	Turi būti galimybė pasirinktus bylų tipus siųsti papildomai patikrai į smėliadėžes (angl. sandbox), esančias debesyje arba lokaliai; galimybė dinamiškai gauti duomenų bazių atnaujinimus iš bylų patikros sistemų.

	77.
	IOC (angl. Indicator of compromise)
funkcionalumas
	Integracijoje su kitomis tinklo saugumo priemonėmis turi gebėti ugniasienės grafinėje aplinkoje atvaizduoti informaciją apie užkrėstus įrenginius, kai tokia informacija pateikiama iš kito tinklo saugumo analizės įrenginių/priemonių.

	78.
	Ugniasienėje integruotas bevielio ryšio stotelių (AP) valdiklis
	Turi gebėti valdyti tiek lokaliai esančias, tiek nutolusias bevielio ryšio stoteles; palaikyti autorizaciją PSK, WPA Personal, 802.1x ir captive portal pagrindu; detektuoti bevielio ryšio kanalo atakas (wireless IDS); gebėti blokuoti naudotojo galimybę naudotis nesankcionuotai prie tinklo prijungtomis bevielio ryšio stotelėmis; palaikyti fast roaming ir AP load balancing funkcionalumą.

	79.
	Ugniasienėje integruotas
komutatorių  valdiklis
	Turi gebėti valdyti komutatorius, leisti konfigūruoti  VLAN, PoE iš ugniasienės grafinės aplinkos.

	80.
	Surinkimo reikalavimai
	Ugniasienė turi būti nauja, nenaudota, pateikta gamykliniame įpakavime, be išorinių pažeidimų, pastebimų nusidėvėjimo požymių, turi veikti visos ugniasienės gamintojo numatytos funkcijos. Gamykliškai atnaujinti komponentai (angl. „Refurbished“) neleistini. Turi būti palaikoma ne mažiau 36 mėn.

	81.
	Garantiniai įsipareigojimai,
techninis palaikymas
	Gamintojo garantuojamas 36 mėn. programinės įrangos atnaujinimų teikimas garantiniu laikotarpiu: IPS, AV, Botnet IP/Domain, Mobile Malware, Cloud Sandbox including Virus Outbreak and Content Disarm & Reconstruct, Application Control, URL, DNS & Video Filtering and Antispam Service. 
Teisė kreiptis į gamintoją iškilus problemai (paslaugos tipas 24x7) internetu, elektroniniu paštu ar faksu. Prieiga prie gamintojo internetiniame puslapyje esančių resursų, tarp jų ir programinės įrangos bibliotekos elektroniniu paštu ar faksu. 




4. APLINKOSAUGINIAI REIKALAVIMAI 

4.1. Paslaugos teikėjas įsipareigoja laikytis šių aplinkosaugos reikalavimų: 
4.1.1. mažinti popieriaus sunaudojimą, atsisakyti nebūtino dokumentų kopijavimo ir spausdinimo, rengiama dokumentacija, prekių perdavimo–priėmimo aktai Užsakovui turi būti pateikti tik elektroniniu formatu, o dokumentacija, kuri turi būti pasirašoma ir prekių perdavimo–priėmimo aktai turi būti pasirašomi elektroniniu parašu. Esant būtinybei spausdinti, naudojamas perdirbtas popierius, kuris atitinka žaliojo pirkimo reikalavimus, patvirtintus Lietuvos Respublikos aplinkos ministro 2011 m. birželio 28 d. įsakyme Nr. D1-508 „Dėl Produktų, kurių viešiesiems pirkimams taikytini aplinkos apsaugos kriterijai, sąrašo, Aplinkos apsaugos kriterijų ir Aplinkos apsaugos kriterijų, kuriuos perkančiosios organizacijos turi taikyti pirkdamos prekes, paslaugas ar darbus, taikymo tvarkos aprašo patvirtinimo“ (toliau – Aprašas).
4.1.2. Aprašo 4.4.4.4 papunktyje nustatytų aplinkosauginių principų: įranga turi būti ilgaamžiška, tinkanti antriniam perdirbimui.
4.1.3. Pakuotės turi atitikti Aprašo 2 priedo 2 sk. „Pakuotės“ nustatytus reikalavimus: pakuotės turi būti laikytinos perdirbamosiomis pakuotėmis pagal Lietuvos Respublikos mokesčio už aplinkos teršimą įstatymo nuostatas ir (ar) turi būti vienalytės (homogeniškos) pakuotės, pagamintos iš vienos rūšies medžiagos.


5. REIKALAVIMAI, SUSIJĘ SU NACIONALINIU SAUGUMU VYKDANT SUTARTĮ

5.1. Paslaugos teikėjas, teikdamas paslaugas pagal sutartį, turi vadovautis šioje Techninėje specifikacijoje nustatytais saugumo reikalavimais ir užtikrinti nustatytų reikalavimų įgyvendinimą šiuose teisės aktuose:
5.1.1. 2016 m. balandžio 27 d. Europos Parlamento ir Tarybos reglamente (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas);
5.1.2. Lietuvos Respublikos kibernetinio saugumo įstatyme;
5.1.3. Kibernetinio saugumo reikalavimų apraše, patvirtintame Lietuvos Respublikos Vyriausybės 2018 m. rugpjūčio 13 d. nutarimu Nr. 818 „Dėl Lietuvos Respublikos kibernetinio saugumo įstatymo įgyvendinimo“;
5.1.4. kituose Europos Sąjungos ir Lietuvos Respublikos teisės aktuose, reglamentuojančiuose tinklų, informacinių sistemų ir duomenų saugą, reikalavimus valdomų paslaugų teikėjams;
5.1.5. Europos Komisijos priimtiems įgyvendinimo aktams, nustatantiems techninius ir metodinius reikalavimus. 
5.2. Įsigaliojus naujiems Europos Sąjungos ar Lietuvos Respublikos teisės aktams, ar jų pakeitimams, susijusiems su paslaugų vykdymu, Paslaugos teikėjas privalo vykdyti tokių teisės aktų nuostatas nuo jų įsigaliojimo datos. Todėl kiekviena šioje Techninėje specifikacijoje nurodyta reikalavimų nuostata, neatitinkanti įsigaliojusio naujojo Europos Sąjungos ar Lietuvos Respublikos teisės akto ar jo pakeitimo, susijusio su paslaugomis, nuo tokio naujojo teisės akto ar jo pakeitimo įsigaliojimo datos netaikoma, o vietoj jos taikoma įsigaliojusio naujojo Europos Sąjungos ar Lietuvos Respublikos teisės akto ar jo pakeitimo, susijusi su teikiamomis paslaugomis, nuostata.
5.3. Prieš pradėdami teikti paslaugas pagal sutartį Paslaugos teikėjo darbuotojai ar Paslaugos teikėjo kiti Sutarties vykdymui pasitelkiami asmenys (subtiekėjai, gamintojas ir kitais pagrindais pasitelkiami ūkio subjektai ir jų darbuotojai ir pan.) (toliau – pasitelkiamas asmuo) privalės pasirašyti Konfidencialumo pasižadėjimus.
5.4. Paslaugos teikėjui ar pasitelkiamam asmeniui viešai neskelbtina informacija teikiama tik tokios apimties, kuri būtina sutarčiai vykdyti. Paslaugos teikėjas ar pasitelkiamas asmuo turi imtis visų teisinių, techninių ir organizacinių priemonių iš Užsakovo gautai informacijai apsaugoti.
5.5. Paslaugos vykdymui Paslaugos teikėjo darbuotojams ar pasitelkiamiems asmenims prieiga prie Užsakovo informacinių išteklių suteikiama tik tokios apimties, kokios reikia Paslaugos vykdymui užtikrinti. Pasitelkiamiems asmenims prieiga prie Užsakovo informacinių išteklių suteikiama, jei Paslaugos teikėjas apie pasitelkiamus asmenis pranešė Užsakovui Sutarties Bendrųjų sąlygų nustatyta tvarka ir jie yra nurodyti Sutartyje ar jos pakeitimuose. 
5.6. Jei teikiant paslaugas pagal sutartį yra būtina nuotolinė prieiga prie Užsakovo informacinių išteklių ir kad konkrečiam Paslaugos teikėjo ir (ar) pasitelkiamo asmens darbuotojui būtų suteikiami prisijungimo duomenys, Paslaugos teikėjas ir (ar) pasitelkiamas asmuo prieš atliekant tam tikrus darbus pagal sutartį privalo pateikti Užsakovui darbuotojo(-ų), atliksiančio(-ų) darbus, duomenis (vardą, pavardę, telefono ryšio numerį ir(ar) elektroninio pašto adresą). Paslaugos teikėjas ir (ar) pasitelkiamas asmuo privalo užtikrinti, kad prie Užsakovo informacinių išteklių jungtųsi tik tie darbuotojai, apie kuriuos Paslaugos teikėjas ir (ar) pasitelkiamas asmuo pranešė Užsakovui, nesuteikiant prieigos kitiems Paslaugos teikėjo ir (ar) pasitelkiamo asmens darbuotojams ar tretiesiems asmenims. Prisijungimo duomenys nurodytiems Paslaugos teikėjo ir (ar) pasitelkiamo asmens darbuotojams pateikiami asmeniškai ar elektroniniu paštu. 
5.7. Paslaugos teikėjui ir (ar) pasitelkiamam asmeniui nutraukus darbo santykius su paskirtu vykdyti sutartį darbuotoju, Paslaugos teikėjas ir (ar) pasitelkiamas asmuo nedelsiant turi informuoti apie tai Užsakovą, kuris nedelsiant panaikina nurodyto darbuotojo naudotojo vardą ir slaptažodį ir (arba) užblokuoja prieigą prie Užsakovo informacinių išteklių. 
5.8. Paslaugos teikėjo ir (ar) pasitelkiamo asmens darbuotojui suteiktas naudotojo vardas nekeičiamas ir negali būti suteiktas kitam Paslaugos teikėjo ir (ar) pasitelkiamo asmens paskirtam darbuotojui.
5.9. Paslaugos teikėjas privalo užtikrinti, kad  siūloma ugniasienė atitiktų Techninėje specifikacijoje nustatytus reikalavimus ir būtų tinkamai integruotas Užsakovo informacinių technologijų (toliau – IT) infrastruktūroje, be kita ko apimant ugniasienės diegimo, konfigūravimo ir saugumo parametrų nustatymo rekomendacijų, užtikrinančių atitiktį kibernetinio saugumo reikalavimams, teikimą. 
5.10. Paslaugos teikėjas privalo pranešti Užsakovui apie visus didelius kibernetinius incidentus ir (ar) kitus incidentus, susijusius su Užsakovo naudojama ugniasiene (toliau – kibernetinis incidentas), apie kuriuos Paslaugos teikėją informavo pasitelkiami asmenys ar kurie Paslaugos teikėjui tapo žinomi jam vykdant Sutartį, nedelsdamas, bet ne vėliau kaip per 8 (aštuonias) valandas nuo sužinojimo apie kibernetinį incidentą momento, nurodydamas kibernetinio incidento aplinkybes (data ir laikas, kada kibernetinis incidentas įvyko ar buvo nustatytas; aprašytas kibernetinio incidento pobūdis, tikėtinos kibernetinio incidento pasekmės, priemonės, kurių ėmėsi Paslaugos teikėjas ar siūloma imtis, kad būtų pašalintas kibernetinis incidentas, taip pat nurodomas kontaktinis asmuo, galintis suteikti daugiau informacijos, vardas, pavardė ir kontaktiniai duomenys).
5.11. Jeigu visos informacijos apie kibernetinį incidentą neįmanoma pateikti per Techninės specifikacijos 5.10 papunktyje nurodytą terminą ir (arba) atsiranda poreikis Užsakovui pateikti papildomą informaciją, Paslaugos teikėjas privalo nedelsdamas, tačiau ne vėliau nei per 8 (aštuonias) darbo valandas nuo naujos informacijos sužinojimo momento, pateikti papildomą pranešimą Užsakovui, nurodydamas visą trūkstamą ir (ar) papildomą informaciją.
5.12. [bookmark: _Hlk216796641]Paslaugos teikėjas privalo pateikti Užsakovui kibernetinio incidento tyrimo ataskaitą bei kitą susijusią dokumentaciją per 10 (dešimt) darbo dienų nuo incidento nustatymo arba per kitą terminą, dėl kurio abi šalys susitaria raštu. Nustačius kibernetinį incidentą, Paslaugos teikėjas įsipareigoja nedelsdamas imtis visų būtinų techninių ir organizacinių priemonių ir padėti Užsakovui, teikdamas pagalbą, rekomendacijas, taip pat pasitelkiamų asmenų informaciją ir rekomendacijas, siekiant suvaldyti kibernetinį incidentą ir pašalinti jo pasekmes. Paslaugos teikėjas taip pat privalo išsaugoti visus su kibernetiniu incidentu susijusius įrodymus ir žurnalinius įrašus ar kitą informaciją, kiek tai yra įmanoma teikiant paslaugas pagal Sutartį. 
5.13. Paslaugos teikėjas įsipareigoja bendradarbiauti su Užsakovu ir, jei reikia, su trečiosiomis šalimis (pvz., kibernetinio saugumo, teisėsaugos ir pan. institucijomis), siekiant suvaldyti kibernetinį incidentą, ištirti ir nustatyti jo priežastis, užtikrinti nustatyto kibernetinio incidento pasekmių pašalinimą.
5.14. Kibernetinio incidento pasekmių šalinimo veiksmai laikomi baigtais, kai Užsakovas raštu patvirtina Paslaugos teikėjui, kad kibernetinio incidento poveikis visiškai pašalintas.
5.15. Paslaugos teikėjas įsipareigoja sudaryti sąlygas Užsakovui arba jo įgaliotiems paslaugų teikėjams atlikti Paslaugos teikėjo atitikties Kibernetinio saugumo reikalavimų aprašui auditą (įskaitant neplaninį) sutarties vykdymo laikotarpiu ar įvykus dideliam kibernetiniam incidentui, tiek kiek tai yra susiję su paslaugų teikimu pagal sutartį, nepažeidžiant Paslaugos teikėjo konfidencialios informacijos, nesusijusios su sutarties vykdymu. Jei minėtas auditas apimtų pasitelkiamų asmenų veiklą, Paslaugos teikėjas privalo bendradarbiauti ir perduoti Užsakovui arba jo įgaliotiems paslaugų teikėjams pasitelkiamų asmenų pateiktą informaciją. 
5.17. Jei trūkumai ar neatitikimai susiję su Užsakovo IT infrastruktūra ar joje esančia ugniasienės programine įranga ir kai šiuos trūkumus ar neatitikimus Užsakovas gali pašalinti savarankiškai be Paslaugos teikėjo ar kito iš pasitelkiamų asmenų įsikišimo, Paslaugos teikėjas privalo bendradarbiauti, teikti pagalbą, rekomendacijas, taip pat teikti pasitelkiamų asmenų informaciją ir rekomendacijas, kad Užsakovas galėtų juos pašalinti. Užsakovui nepavykus pašalinti trūkumų ar neatitikimų savarankiškai, trūkumus ar neatitikimus, patenkančius į Paslaugos teikėjo atsakomybės sritį, Paslaugos teikėjas ir (ar) pasitelkiamas asmuo privalo  pašalinti per Užsakovo nustatytą terminą, bet ne ilgesnį kaip 30 (trisdešimt) kalendorinių dienų, išskyrus atvejus, kai abi šalys raštu susitaria dėl ilgesnio termino. Jei dėl objektyvių priežasčių audito metu nustatytų trūkumų ar neatitikimų neįmanoma pašalinti per suderintus terminus, Paslaugos teikėjas nedelsdamas privalo motyvuotai raštu informuoti Užsakovą apie trūkumų ar neatitikimų nepašalinimo laiku priežastis bei nurodo naujus planuojamus trūkumų ar neatitikimų pašalinimo terminus ir, jeigu tai būtina su nustatytu trūkumu ar neatitikimu susijusiai rizikai valdyti, pasiūlyti laikinas kompensacines priemones. Naujas pašalinimo terminas ir kompensacinės priemonės taikomi tik Užsakovui jiems raštu pritarus. Užsakovo pritarimas neatleidžia Paslaugos teikėjo nuo pareigos pašalinti nustatytus trūkumus ar neatitikimus.
5.18. Paslaugos teikėjas įsipareigoja užtikrinti spragų valdymo procesą. Paslaugos teikėjas įsipareigoja informuoti Užsakovą apie pasitelkiamų asmenų identifikuotas spragas, keliančias riziką Užsakovo naudojamos ugniasienės saugumui ir funkcionalumui, ne vėliau kaip per 24 (dvidešimt keturias) valandas nuo tokios informacijos gavimo ar tapus tokiai informacijai žinoma Paslaugos teikėjui vykdant sutartį, o apie spragų šalinimo eigą – periodiškai, bet ne rečiau kaip kartą per 7 (septynias) kalendorines dienas, iki visiško spragų pašalinimo. Spragų pavojingumo lygis nustatomas pagal Bendrosios pažeidžiamumų vertinimo sistemos (angl. Common Vulnerability Scoring System) (toliau – CVSS) metodiką (CVSS v4.0 arba naujesnę jos versiją). Jeigu spragai nėra suteiktas oficialus CVSS įvertinimas, jos pavojingumo lygį nustato Paslaugos teikėjas, vadovaudamasis CVSS metodikos principais, o galutinis vertinimas derinamas su Užsakovu.
5.19. Jei spragos yra susijusios su Užsakovo IT infrastruktūra ar joje esančia ugniasienės programine įranga ir kai šias spragas Užsakovas gali pašalinti savarankiškai be Paslaugos teikėjo ar kito iš pasitelkiamų asmenų įsikišimo, Paslaugos teikėjas privalo bendradarbiauti, teikti pagalbą, rekomendacijas, taip pat teikti pasitelkiamų asmenų informaciją ir rekomendacijas, kad Užsakovas galėtų nustatytas spragas pašalinti. 
5.20. Užsakovui nepavykus pašalinti spragų savarankiškai, spragos, patenkančios į Paslaugos teikėjo atsakomybės sritį, turi būti pašalintos Paslaugos teikėjo ir (ar) pasitelkiamų asmenų parengtais veiksmais, suderintais ir patvirtintais su Užsakovu, per terminus, suderintus su Užsakovu. 
5.21. Jeigu dėl objektyvių priežasčių spragos negali būti pašalintos per suderintus terminus, Paslaugos teikėjas nedelsdamas privalo motyvuotai raštu informuoti Užsakovą apie spragų nepašalinimo laiku priežastis bei nurodo naujus planuojamus spragų pašalinimo terminus arba alternatyvias priemones, užtikrinančias ugniasienės saugumą. Užsakovo pritarimas neatleidžia Paslaugos teikėjo nuo pareigos imtis visų nuo jo priklausančių veiksmų nustatytoms spragoms pašalinti arba jų keliamai rizikai sumažinti.
[bookmark: _Hlk216797535]5.22. Visi Techninės specifikacijos 5 punkte numatyti saugumo reikalavimai, taikomi Paslaugos teikėjui, yra taikomi pasitelkiamiems asmenims  ir jų darbuotojams atitinkamai pagal jų kompetenciją ir vykdomas funkcijas, susijusias su paslaugų teikimu pagal sutartį.


6. REIKALAVIMAI, SUSIJĘ SU NACIONALINIU SAUGUMU VYKDANT SUTARTĮ
6.1. Pirkimo objektas turi nekelti grėsmės nacionaliniam saugumui. Užsakovas laiko, kad prekės,  paslaugos ir darbai kelia grėsmę nacionaliniam saugumui, kai pasiūlymą pateikęs tiekėjas, jo subtiekėjas, ar ūkio subjektai, kurių pajėgumais remiamasi, ar juos kontroliuojantys asmenys yra juridiniai arba fiziniai asmenys registruoti ar nuolat gyvenantys Lietuvos Respublikos viešųjų pirkimų įstatymo (toliau – VPĮ) 92 str. 14 d. numatytame sąraše nurodytose valstybėse ar teritorijose ar turintys šių valstybių pilietybę, arba jų siūlomų prekių (įskaitant jų sudedamąsias dalis, programinę įrangą) gamintojai ar juos kontroliuojantys asmenys yra registruoti VPĮ 92 str. 14 d. numatytame sąraše nurodytose valstybėse ar teritorijose arba paslaugų teikimas vykdomas iš VPĮ 92 str. 14 d. numatytame sąraše nurodytų valstybių ar teritorijų.


7. KITA INFROMACIJA
7.2. Jeigu apibūdinant pirkimo objektą techninėje specifikacijoje ir jos priede nurodytas konkretus modelis ar tiekimo šaltinis, konkretus procesas, būdingas konkretaus tiekėjo tiekiamoms prekėms ar teikiamoms paslaugoms, ar prekių ženklas, patentas, tipai, konkreti kilmė ar gamyba, turi būti laikoma, kad kiekviena tokia nuoroda yra pateikta su žodžiais „arba lygiavertis“. 
7.3. Jeigu apibūdinant pirkimo objektą techninėje specifikacijoje ir jos priede nurodytas standartas, techninis liudijimas ar bendrosios techninės specifikacijos (Europos standartą perimantis Lietuvos standartas, Europos techninio įvertinimo patvirtinimo dokumentas, informacinių ir ryšių technologijų bendrosios techninės specifikacijos, tarptautinis standartas, kitos Europos standartizacijos organizacijų nustatytos techninių normatyvų sistemos, nacionaliniai standartai, nacionaliniai techniniai liudijimai arba nacionalinės techninės specifikacijos, susijusios su darbų projektavimu, sąmatų apskaičiavimu ir vykdymu bei prekių naudojimu), turi būti laikoma, kad kiekviena tokia nuoroda yra pateikta su žodžiais „arba lygiavertis“. 

	_______________________

